**«Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі)**

**ғылым мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/с №** | **Құрылымдық элемент** | **Қолданыстағы редакция** | **Ұсынылған редакция** | **Негіздеме** |
| 1 | 2 | 3 | 4 | 5 |
| **«Салық және бюджетке төленетін басқа да міндетті төлемдер туралы» 2017 жылғы 25 желтоқсандағы № 120-VI  Қазақстан Республикасының Кодексі (Салық кодексі)** | | | | |
| 1. | 254-бап | 254-бап. Ғылыми-зерттеу жұмыстарына, ғылымитехникалық жұмыстарға арналған және зияткерлік меншік объектілеріне айрықша құқықтарды сатып алуға арналған шығыстар бойынша шегерім  1. Тіркелген активтерді сатып алуға, оларды орнатуға және күрделі сипаттағы басқа шығыстардан бөлек, ғылымизерттеу жұмыстары мен ғылымитехникалық жұмыстарға арналған шығыстар шегерімге жатады.  Осындай шығыстарды шегерімге жатқызуға ғылымизерттеу жұмысы мен ғылымитехникалық жұмысқа арналған, іс жүзінде орындалған техникалық тапсырма және осындай жұмыстардың аяқталған кезеңдерін қабылдап алу актілері негіз болып табылады.  2. Зияткерлік меншік объектілеріне айрықш құқықтарды лицензиялық шарт немесе айрықша құқықты басқаға беру шарты бойынша жоғары оқу орындарынан, ғылыми ұйымдардан және стартапкомпаниялардан сатып алуға арналған, оларды одан әрі коммерцияландыруға бағытталған шығыстар шегерімге жатады.  Осындай шығыстарды шегерімге жатқызуға Қазақстан Республикасының заңнамасында айқындалған тәртіппен уәкілетті мемлекеттік орган тіркеген лицензиялық шарт немесе басқаға беру (ішінара беру) шарты негіз болып табылады.  **Жоқ.** | 254-бап. Ғылыми-зерттеу жұмыстарына, ғылыми-техникалық **және тәжірибелік-конструкторлық** жұмыстарға арналған, зияткерлік меншік объектілеріне айрықша құқықтарды сатып алуға және **ғылыми орталықтарды құруға** арналған шығыстар бойынша шегерім  1. Тіркелген активтерді сатып алуға, оларды орнатуға және күрделі сипаттағы басқа шығыстардан бөлек, ғылыми-зерттеу жұмыстары мен ғылыми-техникалық **және тәжірбелік-конструкторлық** жұмыстарға арналған шығыстар **Қазақстан Республикасының ғылым туралы заңнамасына сәйкес ғылым саласындағы уәкілетті органның ғылыми-зерттеу** **жұмыстары, ғылыми-техникалық және (немесе) тәжірибелік-конструкторлық жұмыстар бойынша хабарламалары болған жағдайда** шегерімге жатады.  **Мұндай шығыстарды шегерімге жатқызу үшін мыналар негіз болып табылады:**  **ғылыми-зерттеу** **жұмыстарын, ғылыми-техникалық және тәжірибелік-конструкторлық жұмыстарды жүзеге асыруға арналған шығыстар бойынша – ғылыми және (немесе) ғылыми-техникалық қызмет туралы есеп, сондай-ақ осындай қызметке байланысты шығыстарды растайтын құжаттар;**  **ғылыми-зерттеу** **жұмыстарын, ғылыми-техникалық және тәжірибелік-конструкторлық жұмыстарды сатып алуға арналған шығыстар бойынша – іс жүзінде орындалған техникалық тапсырма және осындай жұмыстардың аяқталған кезеңдерін қабылдау актілері.**  2. Жоғары оқу орындарынан, ғылыми ұйымдардан және стартап-компаниялардан зияткерлік меншік объектілеріне айрықша құқықтарды лицензиялық шарт немесе айрықша құқықты басқаға беру шарты бойынша сатып алуға арналған, оларды одан әрі коммерцияландыруға бағытталған шығыстар шегерімге жатады. Қазақстан Республикасының заңнамасында айқындалған тәртіппен уәкілетті мемлекеттік орган тіркеген лицензиялық шарт немесе басқаға беру (ішінара беру) шарты осындай шығыстарды шегерімге жатқызу үшін негіз болып табылады.  **3. Егер осы Кодекстің 255-бабында өзгеше көзделмесе, зерттеу университеттері жанынан ғылыми орталықтар құруды қаржыландыру Қазақстан Республикасының ғылым туралы заңнамасына сәйкес ғылым саласындағы уәкілетті органның ғылыми орталық құру туралы хабарламасы болған кезде шегерімге жатқызылады.** | Мемлекет басшысының 2022 жылғы 1 қыркүйектегі Қазақстан халқына Жолдауында айтылған халықаралық тәжірибеге сүйене отырып, ғылымды дамытуда жаңа тәсілдерді енгізу жөніндегі тапсырмасын орындау үшін Сингапур, ҚХР мен Ұлыбританияның тәжірибесі бойынша ғылыми-зерттеу жұмыстарына және ғылыми-техникалық жұмыстарға жұмсалатын шығыстар бойынша шегерімдер ұсынылады. Сингапурдағы салықтық ынталандыру шаралары кәсіпорындардың жоғары технологиялық өсуін, ҒЗТКЖ мен инновацияларға инвестиция салатын ШОБ үлесінің ұлғаюы мен ғылыми және ғылыми-техникалық қызмет нәтижелерін коммерцияландырудың өсуін қамтамасыз етуге мүмкіндік берді.  Ғылым саласындағы уәкілетті органның ғылыми-зерттеу жұмыстарына, ғылыми-техникалық және тәжірибелік-конструкторлық жұмыстарға арналған хабарламасы мұндай шығыстарды шегерімге жатқызу үшін негіз болып табылады. |
| 2. | 288-баптың  1-тармағының 6) тармақшасы | 288-бап. Салық салынатын кірісті азайту  1. Салық төлеушінің салық салынатын кірісті мынадай шығыстар түрлеріне:  ...  6) берілген қорғау құжаты бар өнеркәсіптік меншік объектісін құруға байланысты ғылыми-зерттеу жұмыстарына және ғылыми-техникалық жұмыстарға, сондай-ақ жоғары оқу орындарынан, ғылыми ұйымдардан және стартап-компаниялардан ғылыми және (немесе) ғылыми-техникалық қызмет нәтижелерін коммерцияландыру мақсатында лицензиялық шарт немесе айрықша құқықты басқаға беру шарты бойынша зияткерлік меншік объектілеріне айрықша құқықтарды сатып алуға арналған шығыстардың (шығындардың) осы Кодекстің 254-бабына сәйкес шегерімге жатқызылған сомасының 50 пайызы мөлшерінде азайтуға құқығы бар.  Осы тармақшаның ережелері көрсетiлген жұмыстардың нәтижесi және (немесе) ғылыми және (немесе) ғылыми-техникалық қызмет нәтижелері Қазақстан Республикасының аумағында енгiзiлген жағдайда қолданылады.  Көрсетілген жұмыстардың нәтижесін және (немесе) ғылыми және (немесе) ғылыми-техникалық қызметтің нәтижелерін енгізуді растау тиісті саланың уәкілетті органдарымен келісу бойынша ғылыми-техникалық даму саласындағы уәкілетті орган айқындаған нысан бойынша жасалған және тәртіппен келісілген енгізу актісі болып табылады. | 288-бап. Салық салынатын кірісті азайту  1. Салық төлеушінің салық салынатын кірісті мынадай шығыстар түрлеріне:  ...  6) мыналарға:  берілген қорғау құжаты бар **объектіні қоса алғанда**, өнеркәсіптік меншік объектісін құруға байланысты ғылыми-зерттеу жұмыстарына, ғылыми-техникалық **және (немесе) тәжірибелік-конструкторлық жұмыстарға;**  **жоғары және (немесе) жоғары оқу орнынан кейінгі ұйымдардан,** ғылыми ұйымдардан және стартап-компаниялардан ғылыми және (немесе) ғылыми-техникалық қызмет нәтижелерін коммерцияландыру мақсатында лицензиялық шарт немесе айрықша құқықты басқаға беру шарты бойынша зияткерлік меншік объектілеріне айрықша құқықтарды сатып алуға арналған шығыстардың (шығындардың) осы Кодекстің 254-бабына сәйкес шегерімге жатқызылған сомасының 50 пайызы мөлшерінде азайтуға құқығы бар.  Осы тармақшаның ережелері **көрсетiлген жұмыстар жүргізілген** және (немесе) ғылыми және (немесе) ғылыми-техникалық қызмет нәтижелері Қазақстан Республикасының аумағында ендірiлген жағдайда қолданылады.  Тиісті саланың уәкілетті органдарымен келісу бойынша ғылым саласындағы уәкілетті орган айқындаған нысан бойынша жасалған және тәртіппен келісілген ендіру актісі **ғылыми-зерттеу, ғылыми-техникалық және тәжірибелік-конструкторлық жұмыстарды жүргізу** және (немесе) көрсетілген жұмыстардың нәтижесін және (немесе) ғылыми және (немесе) ғылыми-техникалық қызметтің нәтижелерін ендіруді растау болып табылады. | Ғылымды дамытудың заңнамалық және институционалдық тетіктерін құруға қарамастан, саланы қаржыландыру деңгейі жеткіліксіз болып қалуда.  Мәселен, 2021 жылы ғылыми-зерттеу және тәжірибелік-конструкторлық жұмыстарға (бұдан әрі – ҒЗТКЖ) шығыстар 20 миллиард теңгеге ұлғайтылған кезде де (2019 жылы - 82,3 млрд.теңге (0,12%), 2020 жылы - 89 млрд.теңге (0,13%), 2021 жылы - 109,3 млрд.теңге (0,13%)), ЖІӨ-нің ғылымды қажетсінуі өзгермеген.  *Анықтама: Қазақстанда ҒЗТКЖ-дағы ЖІӨ үлесі 0,13% құрайды, ҒЗТКЖ-дағы мемлекеттік қаржыландыру үлесі - 59%. Шет елдерде ЖІӨ-дегі ҒЗТКЖ шығыстарының үлесінде Корея Республикасы – 4,8%, Израиль – 5,4%, Жапония – 3,3%, Финляндия - 2,9% және Швеция – 3,5% көш бастап тұр.*  ЖІӨ-нің ғылымды аз қажет етуінің негізгі себептері:  1) кәсіпкерлер инвестициялары көлемінің төмендігі, компаниялардың ҒЗТКЖ-ға қаражат салуға белсенділік танытпауы (кәсіпкерлер инвестицияларының үлесі 8%-дан аспайды, ал дамыған елдерде бұл көрсеткіш – 60%-дан астам);  2) ҒЗТКЖ-ға жеке инвестициялар үшін преференциялар беру жөніндегі заңнамадағы нормалардың жеткіліксіздігі;  3) кәсіпкерлер үшін ғылыми зерттеулер нәтижелерінің тартымсыздығы, оның ішінде олардың іс жүзіндегі құндылығының жеткіліксіздігіне, тәжірибелік-конструкторлық жұмыстар үлесінің төмендігіне (18%) байланысты. Осыған орай, ғылыми саладағы инвестициялық белсенділікті жақсарту үшін Мемлекет басшысы ҒЗТКЖ-ға жеке инвестициялар салу үшін қосымша салықтық және инвестициялық преференцияларды қамтамасыз ету және ҚР-да жаңа ғылыми-зерттеу орталықтарын (бұдан әрі – ҒЗО) құру мәселесін пысықтауды тапсырды.  *Анықтама үшін: АҚШ, Ұлыбритания, Норвегия, Германия, Франция, Жапония, Оңтүстік Корея, Тайвань, Қытай, Малайзиядағы барлық ірі ҒЗО жеке инвестициялар, салықтық преференциялар, субсидиялар есебінен құрылған.*  ҒЗТКЖ құру үшін бизнес-құрылымдарға преференциялар беру:  - технологияларды жұмыс істетуге;  - бірінші кезекте көмірсутек шикізатын, қатты пайдалы қазбалар және уран өндіру, медицина, биотехнология және т.б. басым салаларда халықаралық стандарттар бойынша ғылыми зерттеулерді дамытуға;  - ғылыми ұйымдардың озық трансұлттық компаниялармен (бұдан әрі – ТҰК) бірігуіне;  - үздік зертханалар мен ғалымдарды тартуға ықпал етеді.  *Анықтама үшін: Норвегия 1960 жылдары көмірсутектерді өндіру саласында ғылыми-зерттеу кластерін құрып, ірі ТҰК-ларды технологияларды жұмыс істетуге немесе ҒЗИ-ға беруге міндеттеді. Бұл қысқа мерзімде кеме жасау және мұнай сервисі саласын, АТ-секторын қалыптастыруға, сондай-ақ қайраңда мұнай мен газды бұрғылау мен өндірудің жаңа технологияларын дамытуға мүмкіндік берді.*  Қолданыстағы ынталандыру шараларына жүргізілген талдау мыналарды көрсетті:  1) ҚҚС-тан босату жөніндегі нормалар ҒЗТКЖ-ға салатын бизнесқұрылымдарға емес, мемлекеттік тапсырма және мемлекеттік тапсырыс бойынша ҒЗТКЖ жүзеге асыратын ғылыми ұйымдарға жатады;  2) салық заңнамасының қолданыстағы нормалары инвестициялар тарту есебінен ҒЗО құруға емес, ҒЗТКЖ жобаларын қаржыландыруға ықпал етеді;  3) барлық ҒЗО әлеуметтік сала ұйымдары бола алмайды;  Мұндай шегерімдер жергілікті және шетелдік кәсіпкерлерді жергілікті ғылыми ұйымдар, университеттер мен ғалымдар жүзеге асыратын ғылыми жобаларға инвестиция салуға ынталандырады. |
| 3. | 290-баптың  2 тармағының 3) тармақшасы жаңа абзацпен толықтыру | 290-бап. Әлеуметтiк саладағы қызметті жүзеге асыратын ұйымдарға салық салу  1. Осы бапқа сәйкес әлеуметтік саладағы қызметті жүзеге асыратын ұйымдар болып табылатын салық төлеушілер бюджетке төленуге жататын корпоративтік табыс салығының сомасын айқындаған кезде, осы Кодекстiң 302-бабына сәйкес есептелген корпоративтік табыс салығының сомасын 100 пайызға азайтады.  2. Осы Кодекстің мақсаттары үшін әлеуметтік саладағы қызметті жүзеге асыратын ұйымдарға осы тармақтың екінші бөлігінде көрсетілген қызмет түрлерін жүзеге асыратын, олардан алынған, өтеусіз алынған мүлік, депозиттер бойынша сыйақылар, сондай-ақ осындай кірістер бойынша туындаған оң бағамдық айырма сомасының теріс бағамдық айырма сомасынан асып кетуі түріндегі кірістері ескерілген кірістері осындай ұйымдардың жылдық жиынтық кірісінің кемінде 90 пайызын құрайтын ұйымдар жатады.  Әлеуметтік саладағы қызметке мынадай қызмет түрлері жатады:  ....  3) ғылым саласындағы уәкілетті орган аккредиттеген ғылыми және (немесе) ғылымитехникалық қызмет субъектілері жүзеге асыратын ғылым (ғылыми зерттеулер жүргізуді, автордың ғылыми зияткерлік меншікті пайдалануын, оның ішінде өткізуін қоса алғанда), спорт (коммерциялық сипаттағы спорттық ойын-сауық ісшараларынан басқа), мәдениет (жарғылық капиталына мемлекет жүз пайыз қатысатын ұйымдардың кәсіпкерлік қызметін қоспағанда, кәсіпкерлік қызметтен басқа), Қазақстан Республикасының заңнамасына сәйкес Тарих және мәдениет ескерткіштерінің мемлекеттік тізіміне енгізілген тарихи-мәдени мұра объектілері мен мәдени құндылықтарды сақтау (ақпарат таратуды және насихатты қоспағанда) бойынша қызметтер көрсету салаларындағы, сондайақ балаларды, қарттар мен мүгедектігі бар адамдарды әлеуметтік қорғау және әлеуметтiк қамсыздандыру саласындағы қызмет;  **Жоқ.** | 290-бап. Әлеуметтiк саладағы қызметті жүзеге асыратын ұйымдарға салық салу  1. Осы бапқа сәйкес әлеуметтік саладағы қызметті жүзеге асыратын ұйымдар болып табылатын салық төлеушілер бюджетке төленуге жататын корпоративтік табыс салығының сомасын айқындаған кезде, осы Кодекстiң 302-бабына сәйкес есептелген корпоративтік табыс салығының сомасын 100 пайызға азайтады.  2. Осы Кодекстің мақсаттары үшін әлеуметтік саладағы қызметті жүзеге асыратын ұйымдарға осы тармақтың екінші бөлігінде көрсетілген қызмет түрлерін жүзеге асыратын, олардан түсетін, өтеусіз алынған мүлік, депозиттер бойынша сыйақылар, сондай-ақ осындай кірістер бойынша туындаған, оң бағамдық айырма сомасының теріс бағамдық айырма сомасынан асып кетуі түріндегі кірістер ескерілген кірістері осындай ұйымдардың жылдық жиынтық кірісінің кемінде 90 пайызын құрайтын ұйымдар жатады.  Әлеуметтік саладағы қызметке мынадай қызмет түрлері жатады:  ...  3) ғылым саласындағы уәкілетті орган аккредиттеген ғылыми және (немесе) ғылыми-техникалық қызмет субъектілері жүзеге асыратын ғылым (ғылыми зерттеулер жүргізуді, автордың ғылыми зияткерлік меншікті пайдалануын, оның ішінде өткізуін қоса алғанда), спорт (коммерциялық сипаттағы спорттық ойын-сауық іс-шараларынан басқа), мәдениет (жарғылық капиталына мемлекет жүз пайыз қатысатын ұйымдардың кәсіпкерлік қызметін қоспағанда, кәсіпкерлік қызметтен басқа), Қазақстан Республикасының заңнамасына сәйкес Тарих және мәдениет ескерткіштерінің мемлекеттік тізіміне енгізілген тарихи-мәдени мұра объектілері мен мәдени құндылықтарды сақтау (ақпарат таратуды және насихатты қоспағанда) бойынша қызметтер көрсету салаларындағы, сондай-ақ балаларды, қарттар мен мүгедектігі бар адамдарды әлеуметтік қорғау және әлеуметтiк қамсыздандыру саласындағы қызмет;  **Осы тармақшада көрсетілген кірістерге ғылым саласындағы уәкілетті орган аккредиттеген ғылыми және (немесе) ғылыми-техникалық қызмет субъектілерінің зерттеу университеттерінің жанынан ғылыми орталықтар құру бойынша қаржыландыру түріндегі кірістері де жатады.** |
| 4. | Заң жобасының  2-бабы |  | Осы Заң 2025 жылғы 1 қаңтардан бастап қолданысқа енгізіледі. | «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 3-бабының 2-тармағына сәйкес осы Кодекске жаңа салықты және (немесе) бюджетке төленетін төлемді белгілеу, мөлшерлемені арттыру, салық салу объектісін және (немесе) салық базасын өзгерту, салық төлеушілердің (салық агенттерінің) санаттарын ұлғайту, салықтарды және бюджетке төленетін төлемдерді төлеу бойынша шегерімнің немесе жеңілдіктің күшін жою немесе оларды азайту бөлігінде өзгерістер мен толықтырулар енгізетін Қазақстан Республикасының заңдары ағымдағы жылғы 1 шілдеден кешіктірілмей қабылдануы және олар қабылданған жылдан кейінгі жылдың 1 қаңтарынан кейін қолданысқа енгізілуі мүмкін. |

|  |  |  |
| --- | --- | --- |
| **Қазақстан Республикасы**  **Парламентінің депуаттары** |  | |
|  | | **А. Нухұлы** | |
|  | | **А. Әлназарова** | |
|  | | **А. Толамисов** | |
|  | | **А. Аймағамбетов** | |